als_Latn dik_Latn sag_Latn
Lushnja e drejtuar nga Artan Bano nuk ka arritur të marrë një rezultat pozitiv ndaj Partizanit, në miqësoren e zhvilluar dje në stadiumin “Roza Haxhiu”. Trajnerët kanë aktivizuar në fushën e lojës, dy formacione të ndrysme nga një në çdo pjesë, ndërsa të besuarit e Duros, kanë arritur të fitojnë me gola të shënuar nga Fazlliu dhe Raçiç.
Pjesa e parë - Takimi ka nisur i qetë ku vizitën e parë në portën kundërshtare e kanë bërën vendasit. Ka qënë pikërisht sulmuesi i rikthyer, Mikel Canka i cili në minutën e 5’ nuk ka arritur të devijoj me kokë një kros të Celës duke sfumuar një rast të pastër goli. Pas këtij momenti të kuqtë marin frenat e lojës në dorë duke prodhuar lojë dhe raste në portën e Spahos. Në minutën e 23’, Osmanaj harkon nga e majta e sulmit vëndas një top për Fazlliun dhe ky i fundit i lënë krejtësisht i lirë nga mbrojtja nuk e ka të lehtë të dërgojë topin në rrjetë duke përfituar edhe nga një dalje disi e gabuar e Spahos. Në minutën e 32’, Vila brenda zonës lëshon një silurë, por Spaho arrin me vështirësi që të grushtojë dhe të largojë rrezikun. Përsëri, Vila dy minuta më vonë godet nga afër rrafsh me tokën, por Spaho grushton një top i cili përplaset edhe në shtyllë. Pjesa e parë është mbyllur me të vetmin rast të pastër për gol të lushnjarëve, ku Canka pasi i ka shpëtuar mbulimit të mbrojtësve ka gjuajtur fort, por Hoxha me vështirësi ka larguar sferën duke mbajtur rrjetën të paprekur.
Pjesa e dytë – Me fillimin e fraksionit të dytë të lojës, trajnerët rinovojnë pothuajse totalisht formacionet e ekipeve të tyre. Kështu për lushnjarët përveç portierit Spaho, mbrojtësit Bakiasi dhe bomberit Canka të gjithë futbollistët e tjerë zëvendësohen. Në krahun tjetër trajneri Duro ndryshon të gjithë futbollistët e tij, duke lënë në fushë vetëm portierin Hoxha. Pjesa e dytë ka qenë fotokopje e 45-minutëshit të parë teksa të kuqtë treguan supermacinë e tyre si ekip pretendent për titull. Dialogu i pandërprerë i sulmit mik me mbrojtjen vendase edhe në gjysmën e dytë të këtij takimi u konkretizua vetëm me një gol. Ai mban firmën e futbollistit serb Raçiç i cili shkarkon të djathtën e tij brenda zonës në një gjuajte potente rrafsh me tokën.
als_Latn als_Latn als_Latn